Document ID: 32006R0851

ΚΑΝΟΝΙΣΜΌΣ (ΕΚ) αριθ. 851/2006 ΤΗΣ ΕΠΙΤΡΟΠΉΣ
της 9ης Ιουνίου 2006
περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος I του κανονισμού (ΕΟΚ) αριθ. 1108/70 του Συμβουλίου
(κωδικοποιημένη έκδοση)
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1108/70 του Συμβουλίου, της 4ης Ιουνίου 1970, περί καθιερώσεως λογιστικής των δαπανών που αφορούν τα έργα υποδομής στον τομέα των σιδηροδρομικών, οδικών και εσωτερικών πλωτών μεταφορών (1), και ιδίως το άρθρο 9 παράγραφος 1,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2598/70 της Επιτροπής, της 18ης Δεκεμβρίου 1970, περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος I του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970 (2), έχει τροποποιηθεί επανειλημμένα (3) κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Η Επιτροπή εξασφαλίζει τον συντονισμό του συνόλου των εργασιών την εκτέλεση των οποίων συνεπάγεται ο κανονισμός (ΕΟΚ) αριθ. 1108/70. Ιδιαίτερα, καθήκον της Επιτροπής είναι να καθορίζει το περιεχόμενο των διαφόρων κεφαλαίων εντύπων λογιστικής οργανώσεως του παραρτήματος I του εν λόγω κανονισμού. Οι αντίστοιχες διατάξεις θα πρέπει να θεσπισθούν για να εξασφαλισθεί ομοιόμορφη εφαρμογή των εντύπων λογιστικής οργανώσεως στα διάφορα κράτη μέλη και για το σύνολο των τρόπων μεταφοράς.
(3)
Πρέπει να ορισθεί η έννοια «έργα υποδομής», διά του προσδιορισμού για κάθε τρόπο μεταφοράς, των εγκαταστάσεων, των έργων και των εξοπλισμών που καλύπτονται από την έννοια αυτή όσο και η φύση των δαπανών που πρέπει να εγγράφονται στα διάφορα κεφάλαια των εντύπων λογιστικής οργανώσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το περιεχόμενο των διαφόρων κεφαλαίων των εντύπων λογιστικής οργανώσεως του παραρτήματος I του κανονισμού (ΕΟΚ) αριθ. 1108/70 καθορίζεται σύμφωνα με τα παραρτήματα I και ΙΙ του παρόντος κανονισμού.
Άρθρο 2
Ο κανονισμός (ΕΟΚ) αριθ. 2598/70 καταργείται.
Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙV.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουνίου 2006.

Labels: 8
4
15